**Република Србија**

**Град Београд**

**Основна школа „Кнегиња Милица“**

**Јурија Гагарина 78**

**11070 Нови Београд**

<http://www.oskneginjamilica.edu.rs/>

**Број: 01 – 455/3**

**13.10.2015. године**

На основу члана 31. 39. 40. и 61. Закона о јавним набавкама („Службени гласник РС“ бр. 124/2012, 14/2015 и 68/2015), члана 2. Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС“ 29/2013 и 104/2013) и Одлуке о покретању поступка јавне набавке број 01-455/1, од 13.10.2015. године и Решења ообразовању Kомисије за јавну набавку број 01-455/2, од 13.10.2015. године, у отвореном поступку јавне набавке упућује се

**ПОЗИВ ЗА ПОДНОШЕЊЕ ПОНУДА**

**У ОТВОРЕНОМ ПОСТУПКУ ЈАВНЕ НАБАВКЕ ОБЛИКОВАНЕ ПО ПАРТИЈАМА БРОЈ 04/15**

**РАДИ ЗАКЉУЧЕЊА ОКВИРНОГ СПОРАЗУМА ЗА НАБАВКУ УСЛУГА ОРГАНИЗАЦИЈЕ И РЕАЛИЗАЦИЈЕ ЕКСКУРЗИЈА И НАСТАВА У ПРИРОДИ**

Предмет јавне набавке је услуга организације и реализације екскурзија и настава у природи ученика Основне школе „Кнегиња Милица“ (ознака из ОРН: 63516000), у свему према опису услуге односно техничкој спецификацији датој у Конкурсној документацији.

Право учешћа у поступку имају сва физичка и правна лица која испуњавају услове из чланова 75. и 76. Закона о јавним набавкама и која поседују лиценцу за организацију и реализацију туристичких путовања у земљи и иностранству, у складу са одредбама Закона о туризму („Службени гласник РС“ број 36/2009, 88/2010, 99/2011 и 93/2012), као и додатне услове предвиђене Конкурсном документацијом. Услови које понуђач треба да испуни као и начин на који се доказује њихова испуњеност ближе су одређени Конкурсном документацијом.

Заинтересована лица могу преузети Конкурсну документацију на интернет адреси наручиоца <http://www.oskneginjamilica.edu.rs/> или на Порталу јавних набавки.

Понуда се сачињава у складу са овим Позивом, а према упутству и захтевима из Конкурсне документације на прописаном обрасцу. Понуда са прилозима мора бити у затвореном коверту са назнаком: **,,Понуда за јавну набавку** **04/15 - НЕ ОТВАРАТИ”**, примљена и заведена на писарници наручиоца најкасније 12.11.2015. године до 14 часова. На полеђини коверта навести пун назив, адресу, e-mail адресу, телефон, факс и особу за контакт понуђача.

Уз понуду понуђачи достављају и доказе о испуњености услова за учешће у поступку, дефинисане Законом и Конкурсном документацијом, који могу бити оригинали, оверене или неоверене фотокопије.

Понуда са варијантама није дозвољена.

Непотпуне и неблаговремене понуде неће се разматрати.

**Напомена:** Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, **релевантна је једино чињеница када је наручилац понуду примио**, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), **те није релевантан моменат када је понуђач послао понуду**.

Јавно отварање понуда извршиће се комисијски у 16:30 часова, последњег дана рока, тј. 12.11.2015. године у просторијама наручиоца, у улици Јурија Гагарина 78, 11070 Нови Београд.

Активно учешће у поступку отварања понуда могу имати представници понуђача који имају овлашћења за присуство отварању понуда.

Одлука о закључењу оквирног споразума биће донета под условима из члана 107. Закона, применом критеријума „економски најповољнија понуда“, у року од десет дана од дана јавног отварања.

Реализација услуга вршиће се према захтевима садржаним у Конкурсној документацији.

Оквирни споразум се склапа одмах по стицању законских услова.

Додатне информације могу се добити сваког радног дана од 9 – 16 часова на адреси наручиоца, или путем e-mail адресе [fimigo.beograd@gmail.com](mailto:fimigo.beograd@gmail.com).

Наручилац ће обезбедити пријем захтева за додатним информацијама или појашњењима конкурсне документације радним данима од 9 до 16 часова на својој адреси, односно путем наведене електронске поште. Уколико је захтев достављен наручиоцу ван наведеног времена, као дан пријема захтева узеће се први наредни радни дан.